Kjeld Fredrik Karl Stub

Kjeld Fredrik Karl Stub (født 18. februar 1868 i Sigdal, død 6. januar 1955 i Oslo)Kjeld Fredrik Karl Stub - geni.com var en norsk garnisonsprest og politiker. 

Stub ble cand.theol i 1892. Han var hovedsekretær i Oslo Ynglingeforening fra 1892 til 1911 og hjelpeprest i Garnisonskirken i Oslo  fra 1899 til 1901. Han var personellkapellan hos stiftsprosten i Oslo fra 1906 til 1911 og prest i Pipervikskirken 1911–12. Deretter var han garnisonsprest.

Han var medlem av bystyret i Oslo og hadde ellers en rekke kirkelige verv, blant annet var han formann i Norsk Søndagsskoleforbund og i Norges Kristelige Ungdomsforbund. Han var også norsk representant i KFUMs verdensforbund. Han var videre engasjert i Dyrebeskyttelsen.

Stub var fra 1913 gift med Johanne Marie Brodtkorb Hall (1871-1958).Johanne Marie Brodtkorb Stub - geni.com Han var sønn av prost Jens Gerhard Heiberg Stub (1827–1906) og var frimurer i St. Johanneslogen St. Olaus til de tre Søiler, hvor han var ordførende mester fra 1924 til 1939.

Stub var en aktiv skribent i dagspressen og i religiøse tidsskrifter. Han utgav en oversettelse av Carl Domanig: Der Abt von Fiecht. Eine poetische Erzählung (Abbeden fra Ficht).

 Referanser 

 Kilder 
 Hvem er hvem? 1934, Oslo 1934

Kategori:Norske lutherske prester
Kategori:Personer fra Sigdal kommune